CELEX: 31982R3044
Language: el
Date: 1982-11-15 00:00:00
Title: Κανονισμός (EOK) αριθ. 3044/82 τού Συμβουλίου τής 15ης Νοεμβρίου 1982 περί παρατάσεως τού προσωρινού δασμού αντιντάμπινγκ σέ ορισμένα ορυκτά λιπάσματα καταγωγής Ηνωμένων Πολιτειών Αμερικής

Avis juridique important

|

31982R3044

Κανονισμός (EOK) αριθ. 3044/82 τού Συμβουλίου τής 15ης Νοεμβρίου 1982 περί παρατάσεως τού προσωρινού δασμού αντιντάμπινγκ σέ ορισμένα ορυκτά λιπάσματα καταγωγής Ηνωμένων Πολιτειών Αμερικής  

Επίσημη Εφημερίδα αριθ. L 322 της 18/11/1982 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 3044/82 ΤΟΥ ΣΥΜΒΟΥΛΙΟΥ  της 15ης Νοεμβρίου 1982  περί παρατάσεως του προσωρινού δασμού αντιντάμπινγκ σε ορισμένα ορυκτά λιπάσματα καταγωγής Ηνωμένων Πολιτειών Αμερικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Κοινότητας (1), όπως τροποποιήθηκε από τον κανονισμό (ΕΟΚ) αριθ. 1580/82 του Συμβουλίου της 14ης Ιουλίου 1982 (2), και ιδίως το άρθρο 11,  την πρόταση της Επιτροπής,  Εκτιμώντας:  ότι η Επιτροπή, με τον κανονισμό (ΕΟΚ) αριθ. 1976/82 (3), όπως τροποποιήθηκε από τον κανονισμό (ΕΟΚ) αριθ. 2302/82 (4), επέβαλε προσωρινούς δασμούς αντιντάμπινγκ σε ορισμένα ορυκτά λιπάσματα καταγωγής ΗΠΑ και εξαγόμενα από τις Allied Corporation, Transcontinental Fertilizer Company και Kaiser Aluminium Domestic and International Sales Corporation·  ότι δεν έχει ακόμη ολοκληρωθεί η εξέταση των πραγματικών περιστατικών· ότι η Επιτροπή γνωστοποίησε στους ενδιαφερόμενους εξαγωγείς την πρόθεσή της να παρατείνει τον προσωρινό δασμό για περίοδο δύο μηνών· ότι οι εξαγωγείς αυτοί, που αντιπροσωπεύουν ένα σημαντικό ποσοστό του εν λόγω εμπορίου, δεν διαφώνησαν,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ισχύς των προσωρινών δασμών αντιντάμπινγκ σε ορισμένα ορυκτά λιπάσματα καταγωγής ΗΠΑ και εξαγόμενα από τις Allied Corporation, Transcontinental Fertilizer Company και Kaiser Aluminium Domestic and International Sales Corporation, οι οποίοι επιβλήθηκαν δυνάμει του κανονισμού (ΕΟΚ) αριθ. 1976/82, παρατείνεται για χρονική περίοδο δύο μηνών.  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 3017/79 και κάθε άλλης αποφάσεως που λαμβάνει το Συμβούλιο, ο παρών κανονισμός ισχύει μέχρι να ληφθούν οριστικά μέτρα από το Συμβούλιο ή, το αργότερο, μέχρι τη λήξη χρονικής περιόδου δύο μηνών, η οποία αρχίζει στις 22 Νοεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Νοεμβρίου 1982.  Για το Συμβούλιο  Ο Πρόεδρος  N. A. KOFOED  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. L 214 της 22. 7. 1982, σ. 7.  (4) ΕΕ αριθ. L 246 της 21. 8. 1982, σ. 5.